

[bookmark: _GoBack]Bácsalmás Város Önkormányzata Képviselő-testületének 
11/2018. (XI. 29.) önkormányzati rendelete
a mezei őrszolgálatról


[bookmark: pr2]Bácsalmás Város Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 17. § (1) bekezdésében valamint a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 16. § (1) bekezdésében és 19. (1) bekezdésében kapott felhatalmazás alapján a következőket rendeli el:

1. §

Bácsalmás Város Önkormányzata a város közigazgatási területéhez tartozó termőföldek őrzése, a termőföldeken lévő, illetve ahhoz tartozó termények és termékek, felszerelések, eszközök, haszonállatok, továbbá mezőgazdasági építmények, egyéb művelési ágú ingatlanok földmérési jelek védelme, az illegális hulladéklerakó helyek kialakításának megakadályozása, a külterület közrendjének, közbiztonságának erősítése céljából mezei őrszolgálatot tart fenn.

2. §

(1) E rendelet hatálya – a (2) bekezdésben foglaltak kivételével – Bácsalmás város közigazgatási területéhez tartozó külterületen található földterületekre (a továbbiakban: földterület) terjed ki.

(2) Nem terjed ki a rendelet hatálya az erdő, nádas, kivett művelési ágú területekre, védett természeti területekre, halastavakra, valamint zártkertekre.

(3) A rendelet személyi hatálya kiterjed az (1) bekezdésben jelölt földterületek földhasználóira, ha az nem ismert, tulajdonosaira.

3. §

E rendelet alkalmazásában földhasználó
a) a földtulajdonos, ha saját maga hasznosítja földterületét,
b) a haszonbérlő,
c) az ingyenes szívességi használó,
d) a haszonélvező,
e) a feles bérlő,
f) a részesművelő.

4. §

(1) A mezei őrszolgálati feladatokat ellátó mezőőr feladatait közalkalmazotti jogviszonyban látja el, akivel kapcsolatban a munkáltatói jogokat a polgármester gyakorolja.

(2) A mezei őrszolgálat feladatát a polgármester irányításával, az általa kiadott Szolgálati Szabályzat szerint végzi.

(3) A szakmai felügyeletet a Bács-Kiskun Megyei Kormányhivatal Földművelésügyi Igazgatósága és Bácsalmás Rendőrőrs látja el.

5. §

(1) A mezei őrszolgálat megalakítási, fenntartási és működési költségeit a 2. § szerinti földhasználó, ha ez ismeretlen, a tulajdonos által fizetett mezőőri járulékból és a központi költségvetés által biztosított hozzájárulásból kell biztosítani.

(2) A mezőőri járulékfizetési kötelezettség azt terheli, akinek használatában vagy tulajdonában a földterület a tárgyév január 1. napján van.

(3) A földhasználó, ennek hiányában a földtulajdonos járulékkötelezettségét annak keletkezésétől számított 15 napon belül köteles bejelenteni e rendelet 1. mellékletében foglalt nyomtatványon.

(4) A földterület használati vagy tulajdonjogában történt változást a használó vagy a tulajdonos a változást követő 15 napon belül köteles bejelenteni e rendelet 1. mellékletében foglalt nyomtatványon.

(5) A Bácsalmási Közös Önkormányzati Hivatal jogosult a (3)-(4) bekezdés alapján bejelentett adatokat az ingatlan-nyilvántartásban ellenőrizni, illetve kérheti a használati jogot biztosító szerződés, megállapodás bemutatását.

6. §

(1) A mezőőri járulék mértéke minden megkezdett hektár után 500.- Ft/év. 

(2) A járulékfizetési kötelezettség szempontjából valamennyi használatban, illetve tulajdonban lévő földterületet össze kell számítani.

(3) A mezőőri járulékot egyszeri összegben kell megfizetni minden év október hó 15. napjáig Bácsalmás Város Önkormányzat (a továbbiakban: Önkormányzat) e célra nyitott „Bácsalmás mezőőri járulék megjelölésű alszámlájára.

(4) A járulék késedelmes fizetése esetén a járulék fizetésére kötelezett a mindenkori jegybanki alapkamat kétszeresének megfelelő késedelmi kamatot köteles fizetni.

(5) A mezőőri járulék nyilvántartását, a megállapítás előkészítését az Bácsalmási Közös Önkormányzati Hivatal végzi.

7. §

(1) Mentes a járulék megfizetése alól
a) az a földhasználó, akinek használatában vagy tulajdonában az összeszámítást követően 1 ha vagy annál kisebb földterület van,
b) Magyar Állam, települési helyi önkormányzat.

(2) Az osztatlan közös tulajdonban lévő földterület esetében a tulajdoni hányad arányában kell megállapítani az egy tulajdonosra jutó földterület nagyságát.

8. §

(1) A mezőőri járulék fizetési kötelezettség megállapítása a földhasználó bevallása alapján történik.

(2) Önkéntes bevallás hiányában, továbbá amennyiben a bevallás az ingatlan-nyilvántartás adataitól eltér a fizetési kötelezettség megállapítására hivatalból kerül sor.

(3) A mezőőri járulék összegét a polgármester határozatban állapítja meg.

(4) A mezőőri járulék megállapításával kapcsolatos fellebbezésről Bácsalmás Város Önkormányzatának Képviselő-testülete dönt.

(5) A mezőőri járulék fizetési kötelezettség teljesítéséhez a Bácsalmási Közös Önkormányzati Hivatal a kötelezettek részére fizetési értesítést küld.

(6) A meg nem fizetett mezőőri járulék adók módjára behajtandó köztartozásnak minősül.

9. §

(1) A mezőőri járulékból az önkormányzat költségvetésébe befolyt összeg a mezei őrszolgálattal kapcsolatos feladatok ellátására, valamint a külterületi utak karbantartására használható fel.

(2) A mezőőri ellátás folyamatos biztosítása érdekében – ha a befizetett mezőőri járulék a szükséges kiadásokat nem fedezi – az Önkormányzat átmenetileg saját költségvetéséből megelőlegezi a tárgyévben indokoltan felmerült kiadások pénzügyi fedezetét.

(3) E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvének való megfelelést szolgálja.

10. §

Ez a rendelet 2019. január 1. napján lép hatályba.




	Németh Balázs	Patocskai Ibolya 
	polgármester	jegyző






Záradék:

Megalkotta Bácsalmás Város Önkormányzatának Képviselő-testülete a 2018. november 27-i ülésén.
Kihirdetve: a Bácsalmási Közös Önkormányzati Hivatal tájékoztató tábláján, 
2018. november 29-én.



	Patocskai Ibolya 
	jegyző

1. melléklet a 11/2018. (XI. 29.) önkormányzati rendelethez


Bácsalmási Közös Önkormányzati Hivatal
6430 Bácsalmás, Gróf Teleki J. u. 4-8. Tel: 79/541-455, 
e-mail: polg.hiv@bacsalmas.hu

ÜGYINTÉZŐ TÖLTI KI!
A BEÉRKEZÉS DÁTUMA: ____________________________





BEVALLÁS
Mezőőri járulék megállapításához
(A bevallás kitöltése tollal, és nyomtatott nagybetűvel történjen!)


1. BEVALLÁSBENYÚJTÓ ADATAI:

NÉV:_____________________________________________________________________
NŐK ESETÉN SZÜLETÉSI NÉV:_______________________________________________
ANYJA NEVE:______________________________________________________________
SZÜLETÉSI HELY, IDŐ:______________________________________________________
ADÓAZONOSÍTÓ JEL:_______________________________________________________
LAKCÍM:__________________________________________________________________
LEVELEZÉSI CÍM:__________________________________________________________
TELEFONSZÁM, E-MAIL:____________________________________________________
MUNKAHELY:_____________________________________________________________
BANKSZÁMLASZÁM:_______________________________________________________

2. A BEVALLÁS  BENYÚJTÁSÁNAK  OKA:

☐ JÁRULÉK KÖTELEZETTSÉG KELETKEZÉSE      ☐ JÁRULÉKKÖTELEZETTSÉG MEGSZŰNÉSE
	☐  Járulék bevezetés				 ☐  Termőföld elidegenítése
	☐  Termőföld szerzése			 ☐  Járulék alany személyében történt változás
	☐  Járulék alany személyében történt változás


         ☐  VÁLTOZÁS BEJELENTÉSE
		Változás jellege:  _______________________________________________

	JÁRULÉKKÖTELEZETTSÉG KELETKEZÉSÉNEK, VÁLTOZÁSÁNAK IDŐPONTJA:

	______________év____________________________hó______________nap


3. A TERMŐFÖLD INGATLANNYILVÁNTARTÁSBAN SZEREPLŐ ADATAI: 

	Helyrajzi szám
	Művelési ág
	Hektár (ha)
	Mezőőri járulék mérték Ft/ha
(Ügyintéző tölti ki)
	Fizetendő mezőőri járulék (Ft)
(Ügyintéző tölti ki)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


(A táblázat igény szerint bővíthető)

4. TULAJDONOSVÁLTÁS ESETÉN: 

	Előző / új tulajdonos neve: ____________________________________________________
	Címe:			        ____________________________________________________


Kijelentem, hogy a közölt adatok a valóságnak megfelelnek.

Bácsalmás, 20___.__________hónap _______nap



						      _____________________________________
						           járulékfizető vagy képviselőjének aláírása
